wickkiey/tamil-wikipedia-chunked huggingface dataset:
# முதலாம் அலெக்சாண்டர் (திருத்தந்தை)

## கிறித்தவ மறையைப் பரப்புதல்

மற்றொரு மரபுப்படி, உரோமை மன்னன் ஹேட்ரியன் காலத்தில் முதலாம் அலெக்சாண்டர் உரோமை ஆளுநராகிய ஹெர்மஸ் என்பவரையும் அவர்தம் குலத்தவர் 1500 பேரையும் அதிசயமான விதத்தில் கிறித்தவ மறையைத் தழுவச் செய்தார். இவ்வாறு கிறித்தவத்தைத் தழுவியவர்களுள் நாயுஸ் நகர் புனித குயிரீனஸ் (Saint Quirinus of Neuss) என்பவரும் அவருடைய மகள் புனித பல்பீனா என்பவரும் அடங்குவர். இந்தக் குயிரீனஸ் என்பவர் அலெக்சாண்டரின் சிறைக்காப்பாளராக இருந்தாராம்.  
திருத்தந்தை அலெக்சாண்டர் குழந்தை இயேசுவைக் காட்சியில் கண்டதாகவும் கூறப்படுகிறது.
# முதலாம் அலெக்சாண்டர் (திருத்தந்தை)

## திருச்சபையின் பொது நாள்காட்டியில் அலெக்சாண்டர்

உரோமைத் திருப்பலி நூலின் சில பதிப்புகளில் மே மாதம் 3ஆம் நாள் விழாக் கொண்டாடப்படுகிற புனித அலெக்சாண்டர் திருத்தந்தை முதலாம் அலெக்சாண்டரே என்றுள்ளது. ஆனால், திருத்தந்தை ஐந்தாம் பயஸ் 1570இல் வெளியிட்ட திரிதெந்தீன் திருப்பலி நூலில் இச்செய்தி இல்லை.  
மே 3ஆம் நாள் விழாக்கொண்டாடப்பட்ட மறைச்சாட்சியர் அலெக்சாண்டர், எவேன்சியுஸ், மற்றும் தெயோதுலுஸ் என்பவர்கள் பற்றி அவர்கள் கொல்லப்பட்டு, உரோமையில் நொமெந்தானா சாலையில் ஏழாம் கல் தொலையில் அடக்கம் செய்யப்பட்டனர் என்பது தவிர வேறு செய்திகள் தெரியாததால், அங்கு குறிக்கப்படுகின்ற அலெக்சாண்டர் திருத்தந்தை முதலாம் அலெக்சாண்டராக இருப்பார் என்னும் மரபு எழுந்தது.  
இந்த மரபுக்கான போதிய வரலாற்றுச் சான்று இல்லாததால் 1960இல் திருத்தந்தை இருபத்திமூன்றாம் யோவான் வெளியிட்ட திருச்சபை பொது நாள்காட்டியில், மே 3ஆம் நாள் விழாக்கொண்டாடப்படுகின்ற அலெக்சாண்டர் திருத்தந்தை முதலாம் அலெக்சாண்டர் என்று குறிப்பிடப்படவில்லை.
# முதலாம் அலெக்சாண்டர் (திருத்தந்தை)

## இறப்புக்குப் பின்

திருத்தந்தை முதலாம் அலெக்சாண்டரின் அடக்கம் செய்யப்பட்ட உடல் செருமனி நாட்டின் பவேரியா மாநிலத்திலுள்ள ஃப்ரீசிங் என்னும் நகருக்குக் கொண்டுசெல்லப்பட்டதாக ஒரு மரபு உள்ளது.
# முதலாம் அலெக்சாண்டர் (திருத்தந்தை)

## விக்கிமூலம்: இணைப்பு

முதலாம் அலெக்சாண்டர் - எழுத்துப் படையல்கள்
# கிளைன் நான்குறுப்புக்குலம்

கணிதத்தில் **கிளைன் நான்குறுப்புக்குலம்** (Klein four-group) என்பது முடிவுறு குலங்களில் மிக எளிதான ஒரு சிறிய குலம். ஃபெலிக்ஸ் கிளைன் என்பவர் 1884 இல் அறிமுகம் செய்தது. அவர் ஜெர்மானிய மொழியில், நான்குறுப்புக்குலம் என்ற பொருளுள்ள, 'Vierergruppe' என்று பெயர் வைத்து அறிமுகம் செய்ததால், இன்றும் அதற்கு குறியீடு 'V' என்றே வழக்கில் இருக்கிறது. இதை **இருபடியக் குலம்** (Quadratic Group) என்றும் கூறுவதுண்டு
# கிளைன் நான்குறுப்புக்குலம்

## வரையறை

அதனுடைய கெய்லி அட்டவணை பின்வருமாறு:  
::{| ="1" cellpadding="11"
!| *
!| <big>*e*
!| <big>*a*
!| <big>*b*
!| <big>*ab*
|-
!| <big>*e*
| <big>*e* || <big>*a* || <big>*b* || <big>*ab*
|-
!| <big>*a*
| <big>*a* || <big>*e* || <big>*ab* || <big>*b*
|-
!| <big>*b*
| <big>*b* || <big>*ab* || <big>*e* || <big>*a*
|-
!| <big>*ab*
| <big>*ab* || <big>*b* || <big>*a* || <big>*e*
|}
# கிளைன் நான்குறுப்புக்குலம்

## பண்புகள்

இது ஒரு பரிமாற்றுக் குலம். முற்றொருமை *e* ஐத்தவிர இதர மூன்று உறுப்புகள் ஒவ்வொன்றுக்கும் கிரமம் 2. அதாவது a<sup>2</sup> = e, b<sup>2</sup> = e, (ab)<sup>2</sup> = e.  
ஓர் எளிதான முறையில் இன்னொருவிதமாகவும் இக்குலத்தைக் காணமுடியும்.  
'மாடுலோ 8' பெருக்கலை செயலியாக வைத்துக்கொண்டு, {1,3,5,7} என்ற கணத்தில் செயல்பட்டால், நமக்குக் கிடைப்பதும் மேலே கூறிய நான்குறுப்புக்குலம் தான். ஏனென்றால்,  
::3<sup>2</sup> = 1(mod 8) = 5<sup>2</sup> = 7<sup>2</sup>; 3 x 5 = 7(mod 8).
# கிளைன் நான்குறுப்புக்குலம்

## இன்னொரு வழி

ஒரு நீள் சதுரத்தையோ அல்லது சரியான சதுரத்தையோ, கிடைக்கோட்டில் ஒரு பிரதிபலிப்பு, நெடுக்கோட்டில் ஒரு பிரதிபலிப்பு, மற்றும் 180 சுழியளவில் ஒரு சுற்றல், ஆகிய இம்மூன்று செயலிகளுக்கு உட்படுத்தினால், இதே நான்குறுப்புக்குலம் தான் கிட்டும். நான்கு கோண உச்சிகளை 1, 2, 3, 4 என்ற வரிசையில் பெயரிட்டால் இம்மூன்று செயலிகளையும், கீழ்வரும் வரிசைமாற்றங்களால் குறிப்பிடலாம்:  
:: ((1,3)(2,4)), ((1,2)(3,4)), ((1,4)(2,3)).  
ஆக, இம்மூன்றும், முற்றொருமை ((1)(2)(3)(4)) உடன் கூடி, கிளைன் நான்குறுப்புக்குலமாகிறது.
# 2011 கஷ்கர் தாக்குதல்கள்

**2011 கஷ்கர் தாக்குதல்கள்** எனப்படுவது சீனாவின் சிங்கியாங் மாகாணத்தின் பாலைவனச்சோலை நகரான கஷ்கரில் சூலை 30, 2011 மற்றும் சூலை 31, 2001 நாட்களில் நடைபெற்ற குண்டுவெடிப்பு மற்றும் கத்திக்குத்து நிகழ்வுகளை குறிப்பதாகும்.சூலை 30ஆம் நாளன்று இரு உய்குர் நபர்கள் ஓட்டுநரை கொன்று சரக்குந்து ஒன்றினை கைப்பற்றி நடைபாதைக் கூட்டத்தில் வண்டியைச் செலுத்தினர்; பின்னர் வண்டியிலிருந்து கீழிறங்கி ஆறு பேரை கத்தியால் குத்தி கொலைசெய்தும் 27 பேரை காயப்படுத்தியும் தீவிரவாத செயலில் ஈடுபட்டனர். கூட்டத்திலிருந்த மக்களால் ஒருவர் கொல்லப்பட்டார், மற்றவர் பிடிக்கப்பட்டு காவல்துறையினரிடம் ஒப்படைக்கப்பட்டார்.  
சூலை 31 அன்று நகரப்பகுதியில் உள்ள ஓர் உணவகத்தில் ஒன்றையடுத்து ஒன்றாக இரு வெடிகுண்டுகள் வெடித்தன. ஆயுதம் தாங்கிய உய்குர் குழுவொன்று உணவகத்திற்குள் இருவரைக் கொன்றும் வெளியே நான்கு பேரைக் கொன்றும் 15 பேரை காயப்படுத்தியும் வன்முறையில் ஈடுபட்டனர். காவல்துறை ஐயத்திற்கிடமான ஐவரை சுட்டுக் கொன்றது; நான்கு பேரை கைது செய்தது; மேலும் இருவரை தப்பி ஓடும்போது கொன்றது.  
அரசுத் தரப்பினர் இந்தத் தாக்குதல்களை ஜிகாதி நோக்கமுடைய கிழக்கு துருக்கித்தான் இசுலாமிய இயக்கத்தினர் நிகழ்த்தியதாக கைதானவர்கள் கூறியதாக அறிவித்தாலும் வெளிநாட்டிலுள்ள உய்குர் விடுதலை இயக்கச் சார்புள்ள குழுவொன்று அரசுக்கெதிரான எதிர்ப்புகளை வன்முறை தவிர்த்த வழிகளில் வெளிப்படுத்த வாய்ப்புகள் இல்லாமையே இத்தகைய வெளிப்பாடுகள் எனக் கூறியுள்ளது.
# தமிழ் எண் வரலாறு

எண் என்பது எண்ணிக்கை.  
பொருள்களை முழு-எண்களாகவும் பின்ன-எண்களாகவும் மக்கள் எண்ணுகின்றனர்.
# தமிழ் எண் வரலாறு

## எண்ணுப்பெயர்

தொல்காப்பியர் முழு எண்களை எண்ணும் சொற்களைக் குறிப்பிடுகிறார்.  
அவை ஒன்று, பத்து, நூறு, ஆயிரம், பதினாயிரம், நூறாயிரம் எனப் பத்தின் மடங்குகளாக உள்ளன.  
திருக்குறளில் 954 ஆம் குறளில்,
கோடி என்னும் எண் குறிப்பிடப் படுகிறது. கோடி என்னும் சொல் கடைசி எல்லையைக் குறிக்கும்.  
கோடிக்கு மேல் உள்ள எண்களைத் தொல்காப்பியர் அல்பெயர் எண் என்று குறிப்பிடுகிறார்.  
தாமரை,  
வெள்ளம்  
ஆம்பல் என்பவை அந்த எண்கள்.
# தமிழ் எண் வரலாறு

## எண்ணுப்பெயர்

### பின்னம்

ஒன்றிற்குப் பின்னே உள்ள எண்களைப் பின்னம் என்கிறோம்.
பின்னே உள்ளது பின்னம்.  
தொல்காப்பியர் அரை, கால் முதலான பின்ன எண்கள் ஒன்றரை என்பது போல் முழுஎண்ணோடு புணர்வதையும், காலேஅரைக்கால் (3/8) என்பது போல் பின்னத்தோடு பின்னம் புணர்வதையும் குறிப்பிடுகிறார்.
# தமிழ் எண் வரலாறு

## எண் குறியீடு

எண்ணுப்பெயர்கள் பற்றிக் குறிப்பிடும் தொல்காப்பியர் எண் குறியீடுகள் பற்றிக் குறிப்பிடவில்லை. 30 எழுத்துக்களால் உணர்த்தப்படும் தமிழ்மொழியைப்பற்றித் தொல்காப்பியம் பேசுகிறது. எண் குறியீடு இந்த 30 எழுத்துக்களுக்கு அப்பாற்பட்டது.  
கணவன் பொருள்தேடிவரச் செல்கிறான். மனைவி அவன் சென்று எத்தனை நாள் ஆயிற்று என அறிய ஒவ்வொரு நாளும் விடிந்தெழுந்தவுடன் சுவரில் தனித்தனிக் கோடுபோட்டு வைத்துக்கொண்டு ஒவ்வொரு நாளும் ஒவ்வொரு கோட்டையும் விரலால் தொட்டு எண்ணிப்பார்க்கிறாள். – எவ்வாறு திருக்குறள் ஒன்று குறிப்பிடுகிறது. திருக்குறள் 1261 எழுதப்படிக்கத் தெரியாதவர்களுக்கு வேறு வழி ஏது?  
மதுரைக் கணக்காயனார் போன்ற புலவர்களும், மதுரை வேளாசான், முக்கால் ஆசான் நல்வெள்ளையார், மதுரை ஆசிரியர் கோடங்கொற்றனார், மதுரைப் பாலாசிரியர் சேந்தன் கொற்றனார், மதுரைப் பாலாசிரியர் நப்பாலனார், மதுரைப் பாலாசிரியர் நற்றாமனார், மதுரை இளம்பாலாசிரியன் சேந்தன் கூத்தனார் என ‘ஆசிரியர்’ எனச் சிறப்பிக்கப்பட்டுள்ள புலவர்களும் எண்-கணக்கைக் கற்பித்துவந்த சங்ககாலப் புலவர்கள்.
# தமிழ் எண் வரலாறு

## எண் குறியீடு பற்றிய சான்று

தமிழரின் எண்குறியீடு எப்படி இருந்தது என்பதைக் காட்டும் செய்தி 13-ஆம் நூற்றாண்டு ஒட்டக்கூத்தன், புகழேந்தி ஆகிய புலவர் காலத்து ஔவையார் பாடலில் உள்ளது.  
அவர் ‘அவலட்சணமே’ என்னும் சொல்லால் ஒருவனைத் திட்டும்போது ‘எட்டேகால் லட்சணமே’ என்று திட்டுகிறார். ‘அ’ என்னும் எழுத்து எட்டைக் குறிக்கும். ‘வ’ என்னும் பின்ன-எண் எழுத்து ‘கால்’ என்னும் பின்ன எண்ணைக் குறிக்கும். எனவே எட்டேகால் லட்சணம் என்பது அவலட்சணம் என்னும் பொருளை உணர்த்தும்.  
ஒன்று என்னும் முழுமையைப் பின்னோக்கிப் பகுக்கும்போது தமிழர்கள் இரண்டு வகையான பாகுபாடுகளைக் கடைப்பிடித்துள்ளனர்.
# தமிழ் எண் வரலாறு

## பகுப்புப் பெயர்கள்

- (1) ஒன்று என்னும் முழுமையை இரண்டு இரண்டாகப் பகுத்துக்கொண்டு செல்லும் முறைமை. இதில்
:அரை – 1/2
:கால் – 1/4
:அரைக்கால் – 1/8
:வீசம் (அல்லது) மாகாணி – 1/16
:அரைவீசம் – 1/32
:கால்வீசம் – 1/64
:அரைக்கால்வீசம் – 1/128
எனப் பின்னத்தின் பெயரும் குறியீடும் அமையும்.
- (2) ஒன்று என்னும் முழுமையை முதலில் ஐந்தாகப் பகுத்து அதன் பின்னத்தை இரண்டிரண்டாகப் பகுத்துக்கொண்டு சொல்லும் முறைமை. இதில்
:நான்மா அல்லது நாலுமா - 1/5
:இருமா - 1/10
:ஒருமா – 1/20
:அரைமா – 1/40
:காணி – 1/80
:அரைக்காணி – 1/160
:முந்திரி – 1/320
எனப் பின்னத்தின் பெயர்கள் அமையும்.  
இங்கே தரப்பட்டுள்ள படங்களைப் பார்த்து இந்த விளக்கங்களையும் அவற்றின் தமிழ்எண் குறியீடுகளையும் தெரிந்துகொள்ளலாம்.
இந்தப் படப்பதிவுகள் 1954-ல் பதிப்பிக்கப்பட்ட வாய்பாடு ஒன்றின் ஒளிப்படங்களாகும்.
# தமிழ் எண் வரலாறு

## மேலும் பார்க்க

- அளவை
- பாவாணர் படைப்புகள், பண்டைத்தமிழ நாகரிகமும் பண்பாடும்>> அறிவியல்கள்>> கணக்கு, http://tamilvu.org/library/libindex.htm
# இசைத்தமிழ்க் கலம்பகம்

**இசைத் தமிழ்க் கலம்பகம்** என்பது 1966ல் தேவநேயப்பாவாணரால் வெளியிடப்பட்ட 303 இசைப்பாடல்களைக் கொண்ட நூலாகும். குறியீட்டு விளக்கம், பாட்டுறுப்புப் பெயர்கள், தாளப் பெயர்கள் பற்றி குறிப்பிட்டுள்ளார்.
# இசைத்தமிழ்க் கலம்பகம்

## பாட்டு உறுப்புக்கள்

1. **பல்லவி** என்பதை தமிழ்ச் சொல்லாகவே கொள்கிறார் பாவாணர்.
1. **துணைப்பல்லவி**
1. சரணம் என்பதை **உருவடி** (உரு- பாட்டு, அடி- சரணத்தின் நேரடி மொழிபெயர்ப்பு)என்றும்,
1. தொகையரா எனும் உருதுச் சொல்லை, **உரைப்பாட்டு** என்றும் மொழிபெயர்த்துள்ளார்.
# இசைத்தமிழ்க் கலம்பகம்

## தாளம்

தாளம் என்பது ஆடலின் போது காலால் தட்டுவதையும்(தாள்-பாதம்), பாணி என்பது பாடுவோர் கையால் தட்டலையும் குறிக்கும். (பண்-பாணி=கை)
அறுவகை தாளங்களையும் பின்வருமாறு மொழிபெயர்க்கிறார்.
- ஏகம் - ஒற்றை
- ஆதி - முன்னை
- ரூபகம் - ஈரொற்று
- சம்பை - மூவொற்று
- திரிபுடை- மூப்புடை
- சாப்பு - இணையொற்று
# இசைத்தமிழ்க் கலம்பகம்

## சில கலம்பகக் கீற்றுகள்

<pre>
''அன்றிருந்ததும் அயன்மொழி
இன்று வந்ததும் அயன்மொழி
என்றுதான் இங்குத் தமிழ்மொழி
ஏத்துநாட்டினை வாழ்த்து மொழி'' (150)
</pre>
என மொழி விடுதலை இன்மையை எளிமையாய்ச் சிந்திக்க வைக்கிறார்.
<pre>
''எளிதாகப் பேசுமொழி தமிழ்பாப்பா-மூச்
சிழுக்கும் வல்லொலி யதில் இல்லை பாப்பா
பேசு பாப்பா - தமிழ் பேசுபாப்பா'' (251)
</pre>
என மழலைகளுக்கு மொழிகிறார்.  
<pre>
* எல்லோரும் இன்பமுறவே இறைவனருளால் மங்களம்*
''பொல்லாப் பகையும் பசியும் பிணியும்
இல்லாமல் எங்கும் நன்கணம்'' (303)
</pre>
என இசைத்தமிழ் கலம்பகத்தை இனிக்க முடிக்கிறார்.
# முதலாம் சிக்ஸ்துஸ் (திருத்தந்தை)

**புனித முதலாம் சிக்ஸ்துஸ்** (*Pope Saint Sixtus I*) என்னும் திருத்தந்தை உரோமை ஆயராக கி.பி. 117 (அ) 119இலிருந்து 126 (அ) 128 வரை பணியாற்றினார். அவருக்கு முன் பதவியிலிருந்தவர் புனித முதலாம் அலெக்சாண்டர் என்பவர்; அவருக்குப் பின் பதவி ஏற்றவர் டெலஸ்ஃபோருஸ் என்பவர். மிகப்பழைய ஏடுகளில் "சிக்ஸ்துஸ்" என்னும் பெயர்கொண்ட முதல் மூன்று திருத்தந்தையர்களின் பெயர்களும் "Xystus" என்று எழுதப்பட்டுள்ளன.  
- சிக்ஸ்துஸ் என்னும் பெயர் (; ) இலத்தீனில் "ஆறாமவர்" என்றும் கிரேக்கத்தில் "இணைக்கப்பட்டவர்" என்றும் பொருள்படும்.  
"திருத்தந்தையர் ஆண்டுக் குறிப்பு" (Annuario Pontificio) (2003) என்னும் ஏட்டின்படி, முதலாம் சிக்ஸ்துஸ் உரோமையைச் சார்ந்தவர். அவரது ஆட்சிக்காலம் கி.பி. 117இலிருந்து 126 வரை, அல்லது 119இலிருந்து 128 வரை ஆகும்.  
"லிபேரியக் குறிப்பேடு" (Liberian Catalogue) தரும் தகவல்படி, முதலாம் சிக்ஸ்துஸ் ஹேட்ரியன் மன்னன் காலத்தில் 117-126 ஆண்டுக்காலத்தில் பதவியிலிருந்தார்.
# முதலாம் சிக்ஸ்துஸ் (திருத்தந்தை)

## யூசேபியஸ் தரும் தகவல்

கி.பி. 3-4 நூற்றாண்டுகளில் வாழ்ந்த யூசேபியஸ் என்னும் கிறித்தவ வரலாற்றாசிரியர் இரு வேறான மூல நூல்களைப் பயன்படுத்தி, திருத்தந்தை சிக்ஸ்துஸ் 114-124 ஆண்டுகளில் பணிசெய்தார் என்று "குறிப்பேடு" (Chronicon) என்னும் நூலிலும், 114-128 ஆண்டுகளில் பணிசெய்தார் என்று "திருச்சபை வரலாறு" (Historia Ecclesiastica) என்னும் நூலிலும் கூறுகிறார்.  
ஆண்டுகளைக் குறிப்பதில் சிறுசிறு வேறுபாடுகள் இருந்தாலும், எல்லா ஆசிரியர்களும் திருத்தந்தை சிக்ஸ்துஸ் ஏறக்குறைய 10 ஆண்டுகள் பதவி வகித்தார் என்று தெளிவாகக் கூறுகின்றனர்.
# முதலாம் சிக்ஸ்துஸ் (திருத்தந்தை)

## ஆற்றிய பணிகள்

"திருத்தந்தையர் நூல்" (Liber Pontificalis) என்னும் பண்டைய ஏட்டின்படி, முதலாம் சிக்ஸ்துஸ் கீழ்வரும் பணிகளை ஆற்றினார்:
- கோவில் வழிபாட்டிற்குப் பயன்படும் கலன்களைத் திருப்பணியில் ஈடுபடும் திருப்பணியாளர் தவிர வேறு யாரும் தொடலாகாது என்று சட்டம் இயற்றினார்.
- திருத்தந்தையால் உரோமைக்கு எந்த ஆயராவது அழைக்கப்பட்டால், அவர் தம் மறைமாவட்டத்திற்குத் திரும்பிச் செல்லும்போது திருத்தந்தையின் அனுமதிப் பத்திரம் பெற்றிருக்க வேண்டும் என்று சட்டம் வகுத்தார்.
- திருப்பலியில் புகழுரைக்குப் பின் "தூயவர்" என்னும் உரைக்கூற்றைக் குருவும் மக்களோடு சேர்ந்து சொல்ல வேண்டும் என்று விதித்தார்.
# முதலாம் சிக்ஸ்துஸ் (திருத்தந்தை)

## திருப்பலியில் நினைவுகூரப்படும் "சிக்ஸ்துஸ்"

உரோமை வழிபாட்டு முறையில் திருப்பலியின்போது நினைவுகூரப்படும் "சிக்ஸ்துஸ்" இவரல்ல; அவர் "இரண்டாம் சிக்ஸ்துஸ்" ஆவார்.  
முதலாம் சிக்ஸ்துசின் திருவிழா ஏப்பிரல் 6ஆம் நாள் கொண்டாடப்படுகிறது.
# இலங்காபிமானி (இதழ்)

**இலங்காபிமானி (Ceylon Patriot)** என்பது வை. கதிரைவேல்பிள்ளையினால் 1863 ம் ஆண்டு தொடக்கப்பட்ட வார இதழ் ஆகும். இதனை "றிப்ளி அண்ட் ஸ்றோங்" பதிப்பகம் வெளியிட்டது. இதில் கிறித்தவ புரட்டசுதாந்து சமயம் பற்றிய செய்திகளும், பிற செய்திகளும் இடம்பெற்றன.  
இந்தப் பத்திரிகை ஆங்கிலம், தமிழ் ஆகிய இரு மொழிகளில் ஆக்கங்களைக் கொண்டிருந்தது. ஆங்கிலப் பெயரே முதற்பக்கத்தில் அச்சிடப்பட்டிருந்ததோடு பெரும்பாலான பகுதிகள் ஆங்கிலத்தில் அமைந்திருந்ததன. எடுத்துக்காட்டாக 4 பக்கம் வெளியான சந்தர்ப்பங்களில் முதல் 3 பக்கங்கள் ஆங்கிலத்துக்கும் கடைசிப் பக்கம் தமிழுக்கும் ஒதுக்கப்பட்டிருந்தன.  
இந்த இதழ் ஏறத்தாழ 70 ஆண்டுகள் வெளிவந்து 1933 அளவில் நிறுத்தப்பட்டதாகத் தெரிகிறது.
# இலங்காபிமானி (இதழ்)

## உசாத்துணைகள்

- இ. சிவகுருநாதன். (2001). *இலங்கையில் தமிழ்ப் புதினப் பத்திரிகையின் வளர்ச்சி*. கொழும்பு: கொழுப்புத் தமிழ்ச் சங்கம்.
# இலங்கை நேசன்

**இலங்கை நேசன்** என்பது 1877 ம் ஆண்டு சின்னத்தம்பி அவர்களால் தொடங்கப்பட்ட இந்து சமய இதழ் ஆகும். கிறித்தவ சமயத்தவர்கள் பல்வேறு தமிழ் இதழ்களை வெளியிட்டு சமயப் பரப்புரையில் ஈடுபட்ட அந்த கால கட்டத்தில் சைவ சமயத்தைக் காப்பதற்கென இந்த நாளிதழ் தொடங்கப்பட்டது என்பர். இதில் நாவலர் பல கட்டுரைகளை எழுதியுள்ளார். இதன் சில பிரதிகள் இலங்கைச் சுவடிகள் திணைக்களத்தில் உள்ளன.
# இலங்கை நேசன்

## உசாத்துணைகள்

- இ. சிவகுருநாதன். (2001). *இலங்கையில் தமிழ்ப் புதினப் பத்திரிகையின் வளர்ச்சி*. கொழும்பு: கொழுப்புத் தமிழ்ச் சங்கம்.
# உதயபானு

**உதயபானு** 1880 இல் சைவப்பிரகாச சமாச அமைப்பால் தொடங்கப்பட்ட தமிழ் இதழ் ஆகும். இப் பத்திரிகை "சைவ சித்தாந்தம், தத்துவ நிர்ணயம், நாயன்மார்கள் வாழ்க்கையில் தெரியும் தத்துவங்கள் ஆகியவற்றை வெளியிட்டுக் குறைபாடுகள் நீங்க வேண்டும் என்று விரும்பி உழைத்தது". சைவ சமயக் கல்விப் பணிக்கு உதவும் வண்ணம் ஆக்கங்கள் அளித்தது.
# கந்தன் கருணை (நாடகம்)

**கந்தன் கருணை** என்பது 1969 ம் ஆண்டு எழுதப்பட்ட ஒரு சாதிய எதிர்ப்பு சமூக நாடகம் ஆகும். இந்நாடகம் காத்தான் கூத்துப் பாணியில் மேடையேற்றப்பட்டது. "1969 இல் மாவட்டபுரம் கந்தசாமி கோயிலுக்குகுள் தாழ்த்தப்பட்ட தமிழ் மக்களை அனுமதிக்க முடியாது என்று அன்றைய பெரியவர்கள் தடுத்த தன் பின்னணியில் இந்நாடகம் உருவாயிற்று." அக்காலத்தில் ஈழத்தில் தீவரம் பெற்ற சாதிய எதிர்ப்பு இயக்கத்திற்கு இந்த நாடகம் ஒரு உந்து கருவியாகப் பயன்பட்டது. பாரிய சமூக தாக்கத்தை ஏற்படுத்தியது.
# சியமங்கலம்

**சியமங்கலம்**(Siyamangalam) என்பது திருவண்ணாமலை மாவட்டம் வந்தவாசி தாலுகாவைச் சேர்ந்த ஒரு கிராமம். இது தேசூர் பேருராச்சியில் இருந்து இரண்டு கிலோமீட்டர் தொலைவில் அமைந்துள்ளது. இங்கு பொங்கல், தீபாவளி, தமிழ் புத்தாண்டு போன்ற புகழ்பெற்ற திருவிழாக்கள் ஒவ்வொரு ஆண்டும் கொண்டாடப்படுகின்றன. இங்கு பல்லவ அரசரால் கட்டப்பட்ட குகைக் கோவில் உள்ளது..
# கிழக்கு ஐரோப்பிய கோடைகால நேரம்

**கிழக்கு ஐரோப்பிய கோடைகால நேரம்** (**கி.ஐ.கோ.நே.**) என்பது ஒ.ச.நே.+03:00 நேர வலயத்திற்கு வழங்கப்படும் பெயர்களில் ஒன்றாகும். இது ஒருங்கிணைக்கப்பட்ட சர்வதேச நேரத்திற்கு மூன்று மணி நேரம் முந்தியதாகும். இது சில ஐரோப்பிய, வட ஆபிரிக்க மற்றும் மத்திய கிழக்கு நாடுகளில் வழக்கிலுள்ளது. இந்நாடுகள் குளிர்காலத்தில் கிழக்கு ஐரோப்பிய நேரத்தைப் பயன்படுத்துகின்றன.
# கிழக்கு ஐரோப்பிய கோடைகால நேரம்

## பயன்பாடு

பின்வரும் நாடுகள், நாடுகளின் பகுதிகள் மற்றும் பிரதேசங்கள் குளிர்காலத்தில் கிழக்கு ஐரோப்பிய நேரத்தினை பயன்படுத்துகின்றன:  
- பெலருஸ், 1991 முதல்; 1981-89 காலப்பகுதியில் மாஸ்கோ கோடைகால நேரம் பயன்படுத்தப்பட்டது.
- பல்கேரியா, 1979 முதல்
- சைப்ரஸ், 1979 முதல்
- எஸ்தோனியா, 1989 முதல்; 1981-88 காலப்பகுதியில் மாஸ்கோ கோடைகால நேரம் பயன்படுத்தப்பட்டது.
- பின்லாந்து, 1981 முதல்
- கிரீஸ், 1975 முதல்
- இஸ்ரேல், 1948 முதல்
- ஜோர்டான், 1985 முதல்
- லத்வியா, 1989 முதல்; 1981-88 காலப்பகுதியில் மாஸ்கோ கோடைகால நேரம் பயன்படுத்தப்பட்டது.
- லெபனான், 1985 முதல்
- லித்துவேனியா, 1989-97 மற்றும் 2003 முதல்; 1981-88 காலப்பகுதியில் மாஸ்கோ கோடைகால நேரம் பயன்படுத்தப்பட்டது; 1998-2002 காலப்பகுதியில் மத்திய ஐரோப்பிய கோடைகால நேரம் பயன்படுத்தப்பட்டது.
- மோல்டோவா, 1932-40 மற்றும் 1991 முதல்; 1981-89 காலப்பகுதியில் மாஸ்கோ கோடைகால நேரம் பயன்படுத்தப்பட்டது.
- ருமேனியா, 1932-40 மற்றும் 1979 முதல்
- ரஷ்யா (கலினின்கிராட்), 1991 முதல்; 1981-89 காலப்பகுதியில் மாஸ்கோ கோடைகால நேரம் பயன்படுத்தப்பட்டது. 2011 மார்ச் முதல் சீர் நேரமாகப் பயன்படுத்தப்படுகின்றது.
- சிரியா, 1983 முதல்
- துருக்கி, 1970-78 மற்றும் 1985 முதல்; 1979-83 காலப்பகுதியில் மாஸ்கோ கோடைகால நேரம் பயன்படுத்தப்பட்டது.
- உக்ரைன், 1992 முதல்; 1981-89 காலப்பகுதியில் மாஸ்கோ கோடைகால நேரம் பயன்படுத்தப்பட்டது.  
it:UTC+3#Eastern European Summer Time
# பகாங்

| subdivision_type = நாடு
| subdivision_name =
| subdivision_type1 = மாநிலம்
| subdivision_name1 =
| subdivision_type2 = தலைநகரம்
| subdivision_name2 = குவாந்தான்
| subdivision_name3 = அரச நகரம்
| subdivision_type3 = பெக்கான்
| government_type = நாடாளுமன்றம் முடியாட்சி
| leader_title = ஆளும் கட்சி
| leader_name = தேசிய முன்னணி
| leader_title1 = சுல்தான்
| leader_name1 = சுல்தான் அப்துல்லா
(Sultan Abdullah Ri'ayatuddin Shah)
| leader_title2 = மந்திரி பெசார்
| leader_name2 = வான் ரோசுலி வான் இசுமாயில்
(Wan Rosdy Wan Ismail)
| area_footnotes =
| area_total_km2 = 35965
| area_water_km2 =
| elevation_max_ft = 7175
| elevation_max_point = குனோங் தகான்
| population_footnotes =
| population_total = 1,675,000
| population_as_of = 2018
| population_density_km2 = 43.77
| population_density_km2 = auto
| demographics_type1 = மக்கள்தொகையியல்
| demographics1_footnotes =
| demographics1_info1 =
| demographics1_title2 = பேச்சு வழக்குகள்
| demographics1_info2 = பகாங் மலாய்சீனம்தமிழ்
| demographics_type2 = மாநில குறியீடு
|demographics2_title1 = HDI
| demographics2_info1 = 0.804&nbsp;(<span>very high</span>)
| demographics2_title2 = GDP
| demographics2_info2 = RM 50,875 மில்லியன்  
ஆனால், பகாங் எனும் சொல் ஒரு சயாமிய சொல்லில் இருந்து வந்திருக்கலாம் என்று வரலாற்று ஆய்வாளர்கள் கருதுகின்றனர். சயாமிய மொழியில் பகாங் என்றால் ஈயக் கனிமம் என்று பொருள்படும்.  
முன்பு காலத்தில் சயாமிய பூர்வீகக் குடியினர் இங்கு குடியேறி, சில கனிமப் பகுதிகளைத் திறந்தனர். பகாங் ஆற்றில் ஒரு பெரிய *மகாங்* மரம் விழுந்ததால், பகாங் எனும் பெயர் வந்திருக்கலாம் என்று ஒரு மலாய்ப் புரதானக் கதையும் புழக்கத்தில் உள்ளது.
# பகாங்

## வரலாறு

ஐயாயிரம் ஆண்டுகளுக்கு முன்னர் பகாங் காடுகளில் உள்ள குகைகளில், நாடோடி மக்கள் வாழ்ந்ததற்கான வரலாற்றுப் படிவங்கள் கிடைத்து உள்ளன. பகாங் மாநிலத்தில் தெம்பிலிங் (மலாய்:*Tembeling*) எனும் ஆறு இருக்கிறது. இந்த ஆற்றில் ஈயம், தங்க உலோகத் தாதுகள் கிடைத்தன. அந்த உலோகங்கள் வெளிநாட்டு வணிகர்களைக் கவர்ந்தன.  
கி.பி.8-ஆம், 9-ஆம் நூற்றாண்டுகளில் இந்தோனேசியாவை ஆண்டு வந்த ஸ்ரீவிஜயா பேரரசில் இருந்து வணிகர்கள் பகாங்கிற்கு வந்துள்ளனர். அந்த உலோகங்களை வாங்கிச் சென்று வியாபாரம் செய்து வந்தனர். ஒரு காலக்கட்டத்தில், தீபகற்ப மலேசியாவின் தென் பகுதியின் பாதி நிலப்பகுதி, பகாங் மாநிலத்தின் ஆட்சியின் கீழ் இருந்தது.  
பகாங்கின் பழைய பெயர் இந்திராபுரம். அதன் தலைநகரமாகவும் அரச நகரமாகவும் பெக்கான் நகரம் விளங்கியது. இன்றும் பெக்கான் நகரம் பகாங் மாநிலத்தின் அரச நகரமாக விளங்கி வருகிறது.
# பகாங்

## வரலாறு

### ஸ்ரீவிஜய பேரரசு

கி.பி.1000 ஆம் ஆண்டுகளில் ஸ்ரீவிஜய பேரரசு சிதைந்து போனதும், சுமத்திராவைச் சேர்ந்த மஜாபாகித் இந்து அரசு, பகாங் அரசை ஆட்சி செய்தது. அதன் பின்னர், சயாமிய அரசு, மலாக்கா அரசு போன்றவை பகாங்கை ஆட்சி செய்தன.  
16-ஆம் நூற்றாண்டுகளில் பகாங்கைக் கைப்பற்ற ஜொகூர் அரசு, அச்சே அரசு போர்த்துகீசியர்கள், டச்சுக்காரர்கள் போன்றவர்கள் கைகலப்பு அல்லது கடும் சண்டைகளில் இறங்கி உள்ளனர்.  
அந்தக் காலக் கட்டங்களில் பகாங்கில் பொதுமக்கள் பலர் கொல்லப்பட்டனர் அல்லது அடிமைகளாக மாற்றப்பட்டனர். அதனால், பகாங்கின் பொருளாதாரம் மோசமாகப் பாதிப்பு அடைந்தது.
# பகாங்

## வரலாறு

### அச்சே அரசு சிதைவு

17ஆம் நூற்றாண்டில் அச்சே அரசு சிதைவுற்றதும் பகாங் மாநிலம் ஜொகூர் ஆட்சியின் கீழ் வந்தது. அதன் பின்னர், மலாக்கா அரசையும் ஜொகூர் அரசையும் சார்ந்த அரச பரம்பரையினர் பகாங்கை தொடர்ந்து ஆட்சி செய்து வந்துள்ளனர். 1887-இல் பிரித்தானியர்கள் பகாங்கின் ஆட்சியில் தலையிட்டு, அங்கே பிரித்தானிய ஆளுநரை நியமனம் செய்தனர்.  
1896-இல் மலாயா கூட்டமைப்பில் இணைந்தது. அந்த அமைப்பில், ஏற்கனவே சிலாங்கூர், பேராக், நெகிரி செம்பிலான் மாநிலங்கள் இடம் பெற்று இருந்தன. பின்னர் 1948-இல் மலாயா கூட்டரசில் இணைந்து, 1957-இல் சுதந்திரம் அடைந்தது. 1963-இல் மலேசியாவில் உறுப்பியம் பெற்றது.
# பகாங்

## புவியியல்

இயற்கைப் புவியியலின்படி பகாங் மாநிலத்தை மூன்று பெரும் பிரிவுகளாகப் பிரிக்கலாம். அவை:  
- **உயர்நிலங்கள்**
- **மழைக்காடுகள்**
- **கடல்கரைப் பகுதிகள்**
# பகாங்

## புவியியல்

### உயர்நிலங்கள்

தீபகற்ப மலேசியாவை மத்திய மலைத் தொடர் இரு பிரிவுகளாகப் பிரிக்கின்றது. பெரும்பாலான நிலப்பகுதிகள் மழைக்காடுகளால் ஆனவை. இந்தக் காடுகளில் பெரும்பகுதியான மரங்கள் இலையுதிர்க்கும் தன்மை கொண்டவை. பெரணிகளையும் (*Ferns*) அதிகமாகக் காண முடியும். மழைக்காடுகளில் நீர் நயப்பும் மூடுபனியும் அதிகமாக இருக்கும்.
# பகாங்

## பகாங் மாவட்டங்கள்

பகாங் மாநிலத்தில் 11 மாவட்டங்கள் உள்ளன. மாவட்டங்களின் பட்டியல்:  
- பெந்தோங் மாவட்டம்
- பெரா மாவட்டம்
- கேமரன்மலை மாவட்டம்
- ஜெராண்டுட் மாவட்டம்
- குவாந்தான் மாவட்டம்
- லிப்பிஸ் மாவட்டம்
- மாரான் மாவட்டம்
- பெக்கான் மாவட்டம்
- ரவுப் மாவட்டம்
- ரொம்பின் மாவட்டம்
- தெமர்லோ மாவட்டம்
# பகாங்

## கேமரன் மலை

பகாங் மாநிலத்தின் மேற்கு எல்லையில் கேமரன் மலை உள்ளது. இது ஒரு சுகமான சுற்றுலாத் தளம் ஆகும். வருடம் முழுமையும் குளிராகவே இருக்கும். இங்கே நிறைய தேயிலைத் தோட்டங்கள் உள்ளன. நூற்றுக்கணக்கான காய்கறித் தோட்டங்களும் உள்ளன. தமிழர்களும் கணிசமான அளவிற்கு விவசாயத் துறையில் ஈடுபட்டுள்ளனர்.  
இங்கு பயிர் செய்யப்படும் அவரையின காய்கறிகள், பட்டாணி வகைகள், மொச்சை வகைகள் மலேசியாவின் பிறபகுதிகளுக்கும் சிங்கப்பூருக்கும் ஏற்றுமதி செய்யப் படுகின்றன.  
கேமரன் மலையின் நாடாளுமன்ற உறுப்பினராக, டத்தோ எஸ்.கே.தேவமணி என்பவர், மலேசிய மக்களவையில் இடம் பெற்றவர். இவர் பிரதமர் துறையில் ஒரு துணையமைச்சராகவும் சேவை செய்தவர். கேமரன் மலையை, “மேல் காடு” என்றும் கோலாலம்பூர், ஈப்போ போன்ற தாழ்நிலை பகுதிகளைக் “கீழ்காடு” என்றும் இங்குள்ள மக்கள் வழக்கமாக அழைக்கின்றனர்.
# பகாங்

## கேமரன் மலை

### வில்லியம் கேமரன்

1500 அடி உயரத்தில் அமைந்திருக்கும் இந்த மலைக்கு, 1885-ஆம் ஆண்டு வில்லியம் கேமரன் என்ற பிரித்தானிய அரசாங்க அதிகாரியின் நினைவாக “கேமரன் மலை” அல்லது “கேமரன் ஹைலண்ஸ்” என பெயர் சூட்டப்பட்டது. ஆங்கிலேயர் ஆட்சி காலத்தில், அவர்களின் ஓய்வுத் தலமாக இருந்தது.  
இந்தக் கேமரன் மலை 1925-ஆம் ஆண்டுக்குப் பிறகே விவசாயத்தில் பிரசித்தி பெற தொடங்கியது. விவசாயம், சேவைத் துறை போன்ற துறைகளை மையமாகக் கொண்டு செயல்படும் மக்கள் இங்கு வரும் சுற்றுலாப் பயணிகளையே பெரும்பாலும் எதிர்பார்த்து வியாபாரம் செய்கின்றனர் என்பது குறிப்பிடத்தக்கது.
# பகாங்

## கேமரன் மலை

### உள்ளூர் சுற்றுப்பயணிகள்

இங்கு விவசாயம் செய்வோர் விளைச்சலை அன்றாட சந்தையில் விற்கின்றனர். இங்குள்ள காய்கறிகளை வாங்க பெரும்பாலும் பேராக், ஈப்போவிலிருந்து வாரத்திற்கு ஒருமுறை வாடிக்கையாளர்கள் வருகின்றனர்.  
சுற்றுலாப்பயணிகள் வரவு அதிகமாக இருந்தாலும் பெரும்பாலும் அன்றாட வேலைகளுக்குச் செல்லும் மக்களை எதிர்ப்பார்த்து இங்கு வியாபாரம் நடக்கின்றது.  
ஜூன் தொடங்கி செப்டம்பர் மாதம் வரையில் மேல் நாட்டு சுற்றுபயணிகள் அதிகம் இங்கு வருவதோடு ஆண்டு இறுதியில், உள்ளூர் சுற்றுப்பயணிகளின் விருப்பமான இடமாகவும் கேமரன் மலை திகழ்கின்றது.
# பகாங்

## கேமரன் மலை

### கெந்திங் மலை

கெந்திங் மலை என்பது ஒரு பொழுது போக்கு மையம். மலேசியாவின் ஒரே ஒரு சூதாட்டக் கேளிக்கை விடுதி இங்குதான் உள்ளது. கெந்திங் மலையில் பல தங்கும் விடுதிகள் உள்ளன. பல கேளிக்கை விடுதிகள் உள்ளன. பல வணிக நோக்குடைய பூங்காக்களும் உள்ளன.  
கெந்திங் மலை பொழுது போக்கு மையத்தை உருவாக்கியவர் லிம் கோ தோங் (*Lim Goh Tong*) என்பவர். இவர் சீனா நாட்டில் 1918ஆம் ஆண்டு பிறந்தவர். தன்னுடைய 19ஆவது வயதில் பிழைப்பதற்காக மலாயா (மலேசியா) வந்தார். தொடக்கக் காலங்களில் பல கடினமான வேலைகளைச் செய்தார். வாழ்க்கையில் மிகவும் சிரமப்பட்டு, படிப்படியாக முன்னேறினார். சிக்கனம் சேமிப்பு எனும் வாசகத்தை மந்திரக் கோலாகப் பயன்படுத்தினார்.
# பகாங்

## கேமரன் மலை

### மலேசியாவின் மிகப் பெரிய பணக்காரர்

இறுதியில், மலேசியாவின் மிகப் பெரிய பணக்காரர்களில் ஒருவராக வாழ்க்கையில் உயர்ந்தார். ஒரு கட்டத்தில் இவர் மலேசியாவில் இரண்டாவது பெரிய பணக்காரராகவும் வாகை சூடினார். இவர் 2007ஆம் ஆண்டு மரணம் அடைந்தார்.  
கெந்திங் மலை பொழுது போக்கு மையத்தை உருவாக்கிய இவர், பல ஆயிரம் பேருக்கு வேலை வாய்ப்புகளை வழங்கியுள்ளார். இங்குள்ள சூதாட்டக் கேளிக்கை விடுதியில் 110 தமிழர்கள் உயர்மட்ட சேவைகளில் ஈடுபட்டுள்ளனர்.
# பகாங்

## கேமரன் மலை

### பிரேசர் மலை

பிரேசர் மலை (மலாய்: *Bukit Fraser*) என்பது ஓர் உல்லாச பொழுது போக்கு இடம். தித்திவாங்சா மலைத் தொடரில் அமைந்து உள்ளது. இந்த இடம் ஒரு மாசற்ற, தூய்மையான காட்டுப் பகுதி ஆகும். லூயிஸ் ஜேம்ஸ் பிரேசர் (*Louis James Fraser*) எனும் ஸ்காட்லாந்துகாரர் 1890ஆம் ஆண்டுகளில் கண்டுபிடித்தார்.  
பிரித்தானியர்கள் கோடை கால வெப்பத்தைத் தவிர்க்க இங்கு வந்து தங்கினர். நாளடைவில் இந்த இடம் ஓர் உல்லாச மையமாக மாறியது. 1951 ஆம் ஆண்டு மலாயா அவசரகாலத்தின் போது, சர் ஹென்றி கர்னி எனும் மலாயா உயர் ஆணையர், கம்யூனிஸ்டு பயங்கரவாதிகளால் இங்கு சுட்டுக் கொல்லப்பட்டார்.  
1970-ஆம் ஆண்டுகளில் பல குழிப்பந்தாட்டத் திடல்கள் உருவாக்கப்பட்டன. புதுக் கட்டடங்கள் கட்டப்பட்டன. பிரேசர் மலையின் இயற்கை அழகு சிதையத் தொடங்கியது. இதை அறிந்த பகாங் மாநில அரசு, 2010-ஆம் ஆண்டில் பிரேசர் மலையில் இனி எதிர்காலத்தில் எந்த ஒரு நிலையான கட்டடமும் உருவாக்கப்படக் கூடாது என்று அதிகாரப்பூர்வமாக அறிவித்தது.
# பகாங்

## மழைக்காடுகள்

பகாங் மாநிலத்தின் வடக்கே மலேசியாவின் மிகப்பெரிய தேசியப் பூங்காவான தாமான் நெகாரா உள்ளது (Taman Negara National Park). அழிந்து போகும் கட்டத்தில் இருக்கும் பல அரிய வனவிலங்குகள் இங்கு பாதுகாக்கப் படுகின்றன. தாப்பிர், சருகு மான், புலிகள், சிறுத்தைப் புலிகள் போன்ற விலங்குகளுக்கு இந்தத் தேசியப் பூங்கா ஒரு காப்பகமாக விளங்கி வருகிறது.
# பகாங்

## மழைக்காடுகள்

### தாமான் நெகாரா தேசியப் பூங்கா

தீபகற்ப மலேசியாவின் மிக உயர்ந்த மலையான குனோங் தகான் இங்குதான் உள்ளது. தவிர, உலகிலேயே மிகப் பழமையான காடுகளில் ஒன்றாகத் தாமான் நெகாரா தேசியப் பூங்கா திகழ்கின்றது. ஏறக்குறைய 130 மில்லியன் ஆண்டுகள் பழமையானது என்றும் சொல்லப்படுகிறது.
# பகாங்

## மழைக்காடுகள்

### ஏரிகள்

பகாங்கில் இரு புகழ்பெற்ற ஏரிகள் உள்ளன. அவை பெரா ஏரி. இது ஆகப் பெரிய ஏரி. பெரா ஏரி (*Tasik Bera*) 35 கி.மீ. நீளம், 20 கி.மீ. அகலம் கொண்டது. இது ஒரு நன்னீர் ஏரி. செமாலாய் எனும் மலேசியப் பூர்வீகக் குடிமக்கள் இந்த ஏரியைச் சுற்றிலும் குடில்களை அமைத்து வாழ்கின்றனர்.  
இயற்கைப் பின்னணியைத் தங்களின் பாரம்பரிய வாழ்க்கை முறைக்கு ஏற்ப அமைத்துக் கொள்கின்றனர். இவர்கள் வேட்டையாடுதல், மீன்பிடித்தல் போன்ற சுய தொழில்களில் ஈடுபட்டு வருகின்றனர்.
# பகாங்

## மழைக்காடுகள்

### சினி ஏரி

சினி ஏரி (*Tasik Cini*) மலேசியாவில் இரண்டாவது பெரிய ஏரி. 5026 ஹெக்டர் பரப்பளவு கொண்டது. இந்த ஏரிக்கு மொத்தம் 12 துணை ஏரிகள் உள்ளன. இந்த
ஏரியில் இருந்து பிரியும் சினி ஆறு, ஏரியின் நீரை பகாங் ஆற்றுக்குக் கொண்டு செல்கிறது.  
அதனால் கோடை காலங்களில் நீர் வற்றிப் போகும் சூழ்நிலைகளும் ஏற்படுகின்றன. ஏரியின் கரையோரங்களில் உள்ள மரங்கள் அழிந்து வருகின்றன. அத்துடன் இ-கோலி எனும் நுண்கிருமிகள் இந்த ஏரியின் நீருக்கு தூய்மைக்கேட்டை உண்டாக்கி வருகின்றன.  
சினி ஏரியின் சுற்று மருங்கில் ‘சக்காய்’ எனும் பூர்வீகக் குடிமக்களில் 400 பேர் வாழ்ந்து வருகின்றனர். ஏரியின் நீரைப் பயன்படுத்த வேண்டாம் என்று அவர்களுக்கு அரசாங்கம் அறிவுரை சொல்லி வருகிறது.
# பகாங்

## கடல்கரைப் பகுதிகள்

பெரும்பாலும் மலைகள், குன்றுகளால் சூழப்பட்ட பகாங் மாநிலத்தில் கடல்கரை ஓரங்களில் பச்சை பசேல் சமவெளிகளைக் காண முடியும். குவாந்தான் நகரம், கடல்கரையோரத்தில் தான் அமைந்துள்ளது. கடல்கரைக்கு அப்பால் சில பவளத் தீவுகளும் உள்ளன. அவற்றுள் குறிப்பிடத்தக்கது தியோமான் தீவு (*Pulau Tioman*) எனும் தீவாகும்.  
கடல்கரை ஓரங்களில் வாழ்பவர்கள் பெரும்பாலும் மீனவர்களாக இருக்கின்றனர். இவர்கள் மீன்களைக் காய வைத்து கருவாடு செய்து வெளியூர்களுக்கு ஏற்றுமதி செய்கின்றனர். இங்கு கிடைக்கும் கெரொபோக் லெக்கோர் *keropok lekor* எனும் ஒரு வகையான கருவாட்டு அடை மலேசியாவில் மிகவும் புகழ்பெற்றதாகும்
# பகாங்

## அரசியல்

1959 பிப்ரவரி மாதம் 26-இல் பகாங் மாநில அரசியலமைப்பு அமலுக்கு வந்தது. பகாங் அரசமைப்புக்குட்பட்ட முடியரசு என பிரகடனம் செய்யப்பட்டது. பகாங் சுல்தான் அரசமைப்புக்குட்பட்ட ஆளுநர் என்றும் அவர் இயற்கை எய்தும் வரை பதவியில் இருப்பார் என்றும் உறுதிபடுத்தப்பட்டது. அவர் நீதித்துறைக்கு தலைவராகவும் அரசு நிர்வாகத்தின் தலைவராகவும் இருப்பார்.  
1974-ஆம் ஆண்டில் இருந்து சுல்தான் ஹாஜி அகமட் ஷாவின் வழிமுறையில் வந்தவர்கள் ஆட்சி பீடத்தில் இருக்கின்றனர். 1959ஆம் ஆண்டு செயலாட்சி மன்றம் அமைக்கப்பட்டது. அந்த மன்றத்தின் தலைவராக முதலமைச்சர் இருக்கிறார்.  
மேலும் பதின்மர் ஆட்சிக்குழு உறுப்பினர்களாக உள்ளனர். இப்போதைய முதலமைச்சராக டத்தோ ஸ்ரீ அட்னான் யாக்கோப் இருக்கிறார்.
# பகாங்

## பகாங் மாநிலத்தின் மாவட்டங்கள்

பகாங் மாநிலத்தில் மொத்தம் 11 மாவட்டங்கள் உள்ளன. அவை கீழ் வருமாறு:-  
- பெந்தோங் மாவட்டம்
- பெரா மாவட்டம்
- கேமரன்மலை மாவட்டம்
- ஜெராண்டுட் மாவட்டம்
- குவாந்தான் மாவட்டம்
- லிப்பீஸ் மாவட்டம்
- மாரான் மாவட்டம்
- பெக்கான் மாவட்டம்
- ரவுப் மாவட்டம்
- ரொம்பின் மாவட்டம்
- தெமர்லோ மாவட்டம்
# மதுரை கிழக்கு ஊராட்சி ஒன்றியம்

**மதுரை கிழக்கு ஊராட்சி ஒன்றியம்**, இந்தியாவின் தமிழ்நாட்டின் மதுரை மாவட்டம், மதுரை கிழக்கு வட்டத்தில் உள்ளது.  
இது மதுரை மாவட்டத்தின் பதின்மூன்று ஊராட்சி ஒன்றியங்களில் ஒன்றாகும். இவ்வூராட்சி ஒன்றியம் 32 ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் மதுரையில் இயங்குகிறது.
# மதுரை கிழக்கு ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின்படி, இந்த ஊராட்சி ஒன்றியத்தின் மொத்த மக்கள் தொகை 1,37,440 ஆகும். அதில் ஆண்கள் 69,590; பெண்கள் 67,850. பட்டியல் சமூக மக்களின் மக்கள் தொகை 33,110 ஆக உள்ளது. அதில் ஆண்கள் 16,718; பெண்கள் 16,392 ஆக உள்ளனர். பட்டியல் பழங்குடி மக்களின் தொகை 58 ஆக உள்ளது. அதில் ஆண்கள் 29; பெண்கள் 29 ஆக உள்ளனர்.
# மதுரை கிழக்கு ஊராட்சி ஒன்றியம்

## ஊராட்சி மன்றங்கள்

மதுரை கிழக்கு ஊராட்சி ஒன்றியத்தில் உள்ள 32 ஊராட்சி மன்றங்களின் விவரம்;  
1. அங்காடிமங்கலம்
1. அயிலாங்குடி
1. அரும்பனூர்
1. ஆண்டார்கொட்டாரம்
1. இசலானி
1. இடையபட்டி
1. இராஜாக்கூர்
1. இலங்கியேந்தல்
1. இளமனூர்
1. களிமங்கலம்
1. கள்ளந்திரி
1. கார்சேரி
1. குருத்தூர்
1. குன்னத்தூர்
1. கொடிக்குளம்
1. சக்கிமங்கலம்
1. சக்குடி
1. சின்னமாங்குளம்
1. தாமரைப்பட்டி
1. திண்டியூர்
1. திருமோகூர்
1. பனைக்குளம்
1. புதுதாமரைப்பட்டி
1. புதுப்பட்டி
1. பூலாம்பட்டி
1. பொய்யாக்கரைபட்டி
1. பொருசுபட்டி
1. மாங்குளம்
1. மாத்தூர்
1. மீனாட்சிபுரம்
1. வரிச்சியூர்
1. வெள்ளியங்குன்றம்
# அலிஸ்டைர் கேம்பல்

**அலிஸ்டார் கெம்பல்** (*Alistair Campbell )*, பிறப்பு: செப்டம்பர் 23 1972 ), சிம்பாப்வே அணியின் துடுப்பாட்டக்காரர். இவர் 60 தேர்வுத் துடுப்பாட்டப் போட்டிலும் , 188 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1992 -2002 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிலும், 1992 - 2003 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
பங்குகொண்டார்.
# ஸ்டுவர்ட் காலிஸ்

**ஸ்டுவர்ட் காலிஸ்** (*Stuart Carlisle*, பிறப்பு: மே 10 1972 ), சிம்பாப்வே அணியின் துடுப்பாட்டக்காரர். இவர் 32 தேர்வுத் துடுப்பாட்டப் போட்டிலும் , 111 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1995 -2005 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1995 - 2005 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கிரான்ட் பிளவர்

**கிரான்ட் வில்லியம் பிளவர்** (*Grant Flower*, பிறப்பு: திசம்பர் 20 1970 ), சிம்பாப்வே அணியின் முன்னாள் துடுப்பாட்டக்காரர் மற்றும் முன்னாள் தலைவர் ஆவார். அனைத்துக் காலத்திற்குமான சிறந்த சிம்பாப்வே துடுப்பாட்ட வீரர்களுள் தலைசிறந்தவராக அறியப்படுகிறார். இவர் 67 தேர்வுத் துடுப்பாட்டப் போட்டிலும் , 219 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1992 -2004 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1992 - 2010 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார். இடதுகை சுழற்பந்துவீச்சாளரான இவர் களத்தடுப்பட்டத்திலும் சிறந்து விளங்கினார். இவரின் சகோதரர் ஆண்டி பிளவரும் சிம்பாப்வே துடுப்பாட்ட அணிக்காக விளையாடியவர்.
# கிரான்ட் பிளவர்

## தேர்வுத் துடுப்பாட்டப் போட்டிகள்

பன்னாட்டுத் துடுப்பாட்ட அவை சிம்பாப்வே அணிக்கு தேர்வுத் துடுப்பாட்டப் போட்டிகளில் விளையாடுவதற்கு அங்கீகாரம் அளித்தது. அதன் பின் துவக்கப் போட்டியில் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டிகளில் விளையாடினர். இவரின் துவக்கப் போட்டியில் முதல் இணைக்கு 100 ஓட்டங்கள் எடுத்தார். இந்தப் போட்டியில் இவர் 82 ஓட்டங்கள் எடுத்தார். பின் இவர்களின் சொந்த மண்ணில் இந்தியத் துடுப்பாட்ட அணிக்கு எதிரான போட்டியில் 96 ஓட்டங்கள் எடுத்தார்.  
1995 ஆம் ஆண்டில் பாக்கித்தான் துடுப்பாட்ட அணி சிம்பாப்வேயில் சுற்றுப்பயணம் செய்து விளையாடினர். இதன் முதல் தேர்வுத் துடுப்பாட்டத்தில் 200 ஓட்டங்கள் எடுத்தார். 523 பந்துகளை எதிர்கொண்டு 12 *பவுண்டரிகளில்* இந்தச் சாதனையைப் புரிந்தார். அணியின் ஒட்டுமொத்தமாக 544 ஓட்டங்களுக்கு 4 இலக்குகளை இழந்து *டிக்ளேர்* ஆனது. இந்தப் போட்டியில் இன்னிங்க்ஸ் மற்றும் 64 ஓட்டங்கள் வித்தியாசத்தில் வெற்றி பெற்றது. பின் பாக்கித்தானில் உள்ள ஷேகிபுராவில் நடைபெற்ற போட்டியில் தனது இரண்டாவது நூறுகளை அடித்தார்.  
1997 ஆம் ஆண்டில் நியூசிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியின் முத்கல் பகுதியில் 104 ஓட்டங்கள் மற்றும் இரண்டாவது ஆட்டப்பகுதியில் 151 ஓட்டங்கள் அடித்தார். இதன்மூலம் ஆட்டத்தின் இருபகுதிகளிலும் நூறு அடித்த முதல் சிம்பாப்வே துடுப்பாட்ட அணி வீரர் எனும் சாதனையைப் படைத்தார். 1998 ஆம் ஆண்டில் குயீன்ஸ் விளையாட்டுச் சங்க மைதானத்தில் பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இறுதிவரை ஆட்டமிழக்காமல் 156* ஓட்டங்கள் எடுத்தார். இது இவரின் ஐந்தாவது நூறாகும். அதன்பின்பு நிலையான ஆட்டத்தை வெளியிடத் தவறினார். அதன்பின் விளையாடிய 33 போட்டிகளில் 6 முறை ஓட்டம் எடுக்காமல் ஆட்டமிழந்தார். நவம்பர் 25, 200 இல் இந்திய அணிக்கு எதிராக நடைபெற்ற போட்டியில் 106 ஓட்டங்கள் எடுத்தார்.  
| வ எ | ஓட்டங்கள் | போட்டிகள் | எதிரணி | விளையாடிய நாடு | இடம் | ஆண்டு | முடிவு |
| --- | --- | --- | --- | --- | --- | --- | --- |
| **[1]** | 201* | 11 | சிம்பாப்வே | ஹராரே துடுப்பாட்ட அரங்கம் | 1995 | வெற்றி |  |
| **[2]** | 110 | 19 | ஷேகிபுரா துடுப்பட்ட மைதானம் | 1996 | சமன் |  |  |
| **[3]** | 104 | 23 | சிம்பாப்வே | ஹராரே துடுப்பாட்ட அரங்கம் | 1998 | சமன் |  |
| **[4]** | 151 | 23 | சிம்பாப்வே | ஹராரே துடுப்பாட்ட அரங்கம் | 1998 | சமன் |  |
| **[5]** | 156 | 29 | சிம்பாப்வே | குயீன்ஸ் மைதானம் | 1998 | சமன் |  |
| **[6]** | 106* | 46 | விதர்பா துடுப்பாட்ட வாரிய அரங்கம் | 2001 | சமன் | } |  |
# குராலம் பறந்தலை

**குராலம்பறந்தலை** என்பது சங்ககாலத்துப் போர்க்களங்களில் ஒன்று. பல அரசர்கள் ஒன்று திரண்டு இவ்வூரில் சேரன் செங்குட்டுவனைத் தாக்கினர்.  
கடல்பிறக்கோட்டிய செங்குட்டுவன் மோகூர் மன்னனோடு போரிட்டு வென்றான். வெற்றியின் அடையாளமாக மோகூர் மன்னனின் முரசத்தைக் கைப்பற்றினான். அத்துடன் அவனது காவல்மரமான வேம்பையும் வெட்டி வீழ்த்தினான். வெட்டிய மரத்துண்டு ஒன்றைத் தனக்கு முரசு செய்துகொள்வதற்காக தன் ஊருக்கு இழுத்துவந்தான். இழுத்து வருவதற்கு யானைகளைப் பயன்படுத்தினான். இழுக்கும் கயிறாக கூந்தல் முடியால் திரிக்கப்பட்ட கயிற்றைப் பயன்படுத்தினான்.  
அப்படித் தன் நாட்டுக்கு இழுத்துச் செல்லும்போது முரசு முழக்கும் தகுதி பெற்ற அரசர் பலர் எதிர்த்தனர். அவர்களை இந்தக் குராலம்பறந்தலை என்னும் ஊரில் வென்று அவர்களை ஓடச்செய்தான்.  
பரணர் - பதிற்றுப்பத்து 44
# உஜித எரங்கா

**உஜித எரங்கா** (*Ujitha Eranga*), இலங்கை மொரட்டுவைப் பிரதேச அணியின் துடுப்பாட்டக்காரர். இவர் மூன்று முதல்தர துடுப்பாட்டப் போட்டியில் கலந்து கொண்டுள்ளார். இவர் 2003-04 பருவ ஆண்டுகளில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
# உஜித எரங்கா

## மூலம்

- உஜித எரங்கா - கிரிக்கட் ஆக்கைவ்
# அக்சு பெர்னான்டோ

**அக்சு பெர்னான்டோ** (*Akshu Fernando*, மார்ச்சு 11, 1991 – 30 திசம்பர் 2025), இலங்கைத் துடுப்பாட்ட வீரர் ஆவார். இவர் பாணந்துறை விளையாட்டுக் கழகத்தில் விளையாடி வந்தவர்.  
பாணந்துறையில் பிறந்து, கொழும்பு, புனித பீட்டர் கல்லூரியில் கல்வி கற்ற பெர்னாண்டோ, ஐந்து முதல்தர துடுப்பாட்டப் போட்டியில் கலந்து கொண்டுள்ளார். இவர் 2010/11 பருவ ஆண்டுகளில், பாணந்துறை விளையாட்டுக்கழக அணி, கோல்ட் விளையாட்டுக்கழக அணி உறுப்பினராக பங்குகொண்டார்.  
2018 திசம்பர் 28 அன்று அக்சு பெர்னான்டோ ஒரு விபத்தில் படுகாயமடைந்தார். கல்கிசையில் தனது அணியினருடன் பயிற்சியின் போது தொடருந்து விபத்தில் படுகாயமடைந்து மருத்துவமனையில் அனுமதிக்கப்பட்டார். இணையான பாதையில் முதல் தொடருந்து சென்ற பிறகு இவர் எதிர் திசையில் இருந்து பாதையைக் கடக்க முயன்ற போது இந்த சம்பவம் நடந்தது. ஏழு ஆண்டுகளாக உணர்விழந்த மயக்க நிலையில் சிகிச்சை பெற்றுவந்த பெர்னாண்டோ 2025 திசம்பர் 30 அன்று தனது 34-ஆவது அகவையில் காலமானார்.
# சி. பெர்னான்டோ

**சி. பெர்னான்டோ** (*C. Fernando*), இலங்கை குருனாகலை பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1992/93 பருவ ஆண்டுகளில், இலங்கை குருனாகலை விளையாட்டுக்கழக அணி, கோல்ட் விளையாட்டுக்கழக அணி உறுப்பினராக பங்குகொண்டார்.
# சி. பெர்னான்டோ

## மூலம்

- சி. பெர்னான்டோ - கிரிக்கட் ஆக்கைவ்
# கிரே குரோக்கர்

**கிரே குரோக்கர்** (*Gary Crocker*, பிறப்பு: மே 16 1962 ), சிம்பாப்வே அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1992 ல், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1992 - 1993 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# தமின் பெர்னான்டோ

**தமின் பெர்னான்டோ** (*Damian Fernando*, பிறப்பு: பிப்ரவரி 18 1982), இலங்கை சிலாபப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2002/03 பருவ ஆண்டுகளில், இலங்கை சிலாபம் மரியன்ஸ் விளையாட்டுக்கழக அணி உறுப்பினராக பங்குகொண்டார்.
# தமின் பெர்னான்டோ

## மூலம்

- தமின் பெர்னான்டோ - கிரிக்கட் ஆக்கைவ்
# தினேஸ் பெர்னான்டோ

**தினேஸ் பெர்னான்டோ** (*Dinesh Fernando*), இலங்கை மொரட்டுவைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1994-95 பருவ ஆண்டுகளில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
# தினேஸ் பெர்னான்டோ

## மூலம்

- தினேஸ் பெர்னான்டோ - கிரிக்கட் ஆக்கைவ்
# ஜீ. பெர்னான்டோ

**ஜீ. பெர்னான்டோ** (*G. Fernando*), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1990/91 பருவ ஆண்டுகளில், இலங்கை கொழும்பு கோல்ட் விளையாட்டுக்கழக அணி உறுப்பினராக பங்குகொண்டார்.
# ஜீ. பெர்னான்டோ

## மூலம்

- ஜீ. பெர்னான்டோ - கிரிக்கட் ஆக்கைவ்
# லாரா தத்தா

### திரைப்பட பணிவாழ்க்கை

2002ஆம் ஆண்டு தமிழ்த் திரைப்படமான அரசாட்சியில் நடிப்பதற்கு முதலில் கையெழுத்திட்டார்;இருப்பினும் பல நிதிப்பிரச்சினைகளால் அந்தத் திரைப்படம் 2004ஆம் ஆண்டில்தான் வெளியாயிற்று. அவரது இந்தித் திரைப்படம் *அந்தாஸ்* 2003ஆம் ஆண்டில் வெளியானது. நல்ல நிதி வசூலைப் பெற்றதுடன் இந்தப்படத்தின் மூலம் அவருக்கு பிலிம்ஃபேர் சிறந்த அறிமுக நடிகை விருதும் கிடைத்தது. இதன் பிறகு பல திரைப்படங்களில் நடித்து வருகிறார். வசூலில் குறிப்பிடத்தக்க படங்களாக *மஸ்தி* (2004), *நோ என்ட்ரி* (2005), *பார்ட்னர் * (2007) மற்றும் *அவுஸ்ஃபுல்* (2010) அமைந்தன.
# லாரா தத்தா

### தனிப்பட்ட வாழ்க்கை

லாரா நியூயார்க் நகரில் வாழ்ந்தபோது புகழ்பெற்ற அடிப்பந்தாட்ட வீரர் டெரிக் ஜேடருடன் பழகி வந்தார்.  
செப்டம்பர் 2010இல் இந்திய டென்னிசு ஆட்டக்காரர் மகேஷ் பூபதியடன் நிச்சயதார்த்தம் செய்து கொண்டார். பெப்ரவரி 16, 2011 அன்று இருவரும் மும்பையின் பாந்தராவில் திருமணப் பதிவாளர் முன்னிலையில் எளிய திருமணம் செய்து கொண்டனர். பின்னர் பெப்ரவரி 20, 2011 அன்று கோவாவின் சன்செட் பாயின்டில் கிறித்தவ முறையில் திருமண உறுதிமொழிகளை பகிர்ந்து கொண்டனர்.  
ஆகத்து 1, 2011 அன்று லாரா தனது முதல் மகவை கருவுற்றிருப்பதாக உறுதி செய்தார்.
# ஐரோப்பாவின் நேர வலயங்கள்

ஐரோப்பாவில் நான்கு முதன்மையான நேர வலயங்களும் அவற்றின் கோடைகால நேரவலயங்களும் வழக்கிலுள்ளன. மேலதிக விபரங்களுக்கு படத்திலுள்ள நேர வலயங்களைப் பார்க்கவும்.
# ஐரோப்பாவின் நேர வலயங்கள்

## நேர மண்டலங்கள்

| 06:42, May 8, 2014 (GMT / BST) | கிரீன்விச் இடைநிலை நேரம்(GMT)
மேற்கு ஐரோப்பிய நேரம்(WET) | UTC |  |
| --- | --- | --- | --- |
| 07:42, May 8, 2014 (CET / CEST) | மத்திய ஐரோப்பிய நேரம்(CET) | UTC+1 |  |
| 08:42, May 8, 2014 (EET) | கிழக்கு ஐரோப்பிய நேரம்(EET) | UTC+2 | } |  
ஐரோப்பிய ஒன்றியத்தில் உள்ள இருபத்தி எட்டு நாடுகளில், மூன்று நாடுகள் UTC நேர வலையத்தை பயன்படுத்துகின்றனர் (ஐயர்லாந்து, போர்த்துகல் மற்றும் பிரிட்டன்) எட்டு நாடுகள் UTC +2 நேர வலையத்தை பயன்படுத்துகின்றன (பின்லாந்து, எஸ்ட்டோனியா, லத்வியா, லித்துவேனியா, உருமேனியா, பல்கேரியா, கிரேக்கம் மற்றும் சைப்பிரஸ்). மீதம் உள்ள 17 நாடுகளும் UTC+1 நேர வலையத்தை பயன்படுத்துகின்றன.
# ஐரோப்பாவின் நேர வலயங்கள்

## வெளியிணைப்புகள்

ஐரோப்பிய நேரங்கள்
# கூகுள் மொழிபெயர்ப்பு

(Via email)  
- To, Hon'able District Collector Tiruppur,*  
- Subject: Petition to take action under the Tamil Nadu Irrigation Works (Construction of Fields) Act 25/1959 regarding the farmers blocking the water flowing through the Arani vaikaal in the areas irrigated through the PAP Irrigation Scheme and preventing the next farmers from getting water*  
- Dear Sir,*
- It is learnt that irrigation is currently being carried out through the Poolavadi distribution canal gate number 8 in the PAP Fourth Zone Irrigation Scheme, and it is learnt that the Arani vaikaal passing through the above gate through the land located in the land number 646/1 located in the Munduvelampatti village of Dharapuram taluk, field number 646/3A, has been blocked and encroached on the land day before yesterday, and therefore, if the next round of water is opened in the above canal to his land, he will not get water, and immediate action should be taken in this regard. In the meantime, it is known that the Udumalai Revenue Divisional Officer and Dharapuram Revenue Divisional Officer have issued orders in other similar incidents, and I have complained to them regarding the encroachment on the Arani canal coming to my land and blocking the PAP irrigation water, which has affected me and other farmers, and the Tiruppur Revenue Divisional officer has conducted an enquiry on 10.10.2025, and such incidents are continuing to take place in the PAP irrigation areas, and it is hereby notified that blocking irrigation water in this way is an offence under Section 7(1) of the Tamil Nadu Irrigation Works (Construction of Field Reservoirs) Act 25/1959 and that imprisonment and fine are to be imposed under Section 7(2) and that a criminal case will be filed against those who violate the order, as the Udumalai Revenue Divisional officer has stated in his order issued on 04.08.2025, In such cases, despite the Hon'ble Madras High Court having issued orders in various cases, it is known that there are still incidents of encroachment of Arani canals in PAP irrigation areas and blocking irrigation water, thereby affecting the farmers and depriving them of the irrigation water they deserve. In order to prevent such incidents from happening in the future, I humbly request you to issue appropriate orders to the concerned Revenue Divisional Officer's and the concerned Revenue Thaisldar's as per the Tamil Nadu Irrigation Works (Construction of Field Canals) Act 25/1959 and to take steps to upload the Arani canals concerned through the ayakkattu lands in the village records.*  
- In this regard,*
- B Anbarasu*
- (Madras high court implied Petitioner Case No.WP 3181/2017)*
# கூகுள் மொழிபெயர்ப்பு

## மொழிகள்

தற்போது கூகிள் மொழிபெயர்ப்பில் மொழிபெயர்ப்பு வசதியைப் பெற்றுக் கொள்ளக்கூடிய மொழிகள் ￼￼தமிழ் ழ், ஆங்கிலம், அரபு, அல்பானியம், அசர்பைசானம், ஆபிரிக்கானம், அருமேனியம், இத்தாலியம், இத்தியம், இந்தி, இந்தோனேசியம், உக்குரேனியம், உருது, எசுத்தோனியம், ஐரியம், இசுலேன்சுக்கம், பின்னியம், காட்டலான், கலீசியம், கன்னடம், கிரேக்கம், குரோவாசியம், குசராத்தியம், கொரியம், சீனம் (எளிய வரி வடிவம்), சீனம் (பாரம்பரிய வரி வடிவம்), செக்கம், செருபியம், இடச்சு, தேனியம், தாய், துருக்கியம், தெலுங்கு, நோர்வே, பல்கேரியம், பாசுக்கு, பிரான்சியம், விலிப்பினம், பாரசீகம், பெலருசியம், போர்த்துகேயம், போலியம், மக்கதோனியம், மலாயு, மாலுதியம், உருசியம், உருமானியம், இலத்தீன், இலத்துவியம், இலித்துவானியம், வங்காளம், வியட்நாமியம், வேல்சு, சப்பானியம், சியார்சியம், இடாய்ச்சு, எசுப்பானியம், சுலோவேனியம், சுலோவாக்கியம், சுவாகிலியம், சுவீடியம், அங்கேரியம், எபிரேயம், ஐத்திக் கிரியோல் என்பனவாகும்.
# கூகுள் மொழிபெயர்ப்பு

## இதையும் பார்க்க

- கூகுள் எழுத்துப்பெயர்ப்பு
- Teach You Backwards: An In-Depth Study of Google Translate for 103 Languages
# கள்ளூர்

கள்ளூர் என்னும் ஊரில் அறங்கூறவையம் ஒன்று இருந்தது. அதில் வீறுசால் மக்களே தீர்ப்பு வழங்கிவந்தனர்.  
ஒருமுறை ஒரு கயவன் ஒரு அழகியைப் பலவந்தமாகத் துய்த்துவிட்டான். அந்தப் பெண் கள்ளூர் அவையத்தில் முறையிட்டுக்கொண்டாள். அவையத்தார் வினவியபோது அழகைச் சூறையாடிய அந்தக் கயவன் அவளை அறியேன் என்று சூளுரைத்தான்.  
அவையத்தார் அறிந்த சாட்சியாளர்களிடம் கேட்டறிந்து உண்மையைத் தெரிந்துகொண்டனர். கயவனின் சுற்றத்தாரை அழைத்தனர். கயவனின் சுற்றத்தாரே கயவன் தலையில் கொதிக்கும் சுண்ணாம்பு நீற்றைக் கொட்டும்படி செய்தனர்.  
கயவன் உடலெல்லாம் தீக்காயம். அதனைக் கண்டு ஊரார் நகைத்தனர்.  
பாடல்  
:காண் தகத்
:தொல்புகழ் நிறைந்த பல்பூங் கழனிக்
:கரும்பு அமல் படப்பைப் பெரும்பெயர்க் கள்ளூர்த்
:திருநுதல் குறுமகள் அணிநலம் வவ்விய
:அறனிலாளன் அறியேன் என்ற
:திறன் இல் வெஞ்சூள் அறிகரி கடாஅய்,
:முறியார் பெருங்கிளை செறியப் பற்றி
:நீறுதலைப் பெய்த ஞான்றை
:வீறுசால் அவையத்து ஆர்ப்பினும் பலவே.  
தலைவன் வையையாற்றில் பரத்தையரோடு நீராடியதை மறைத்தான். என்றாலும் அதனை ஊரே ஆரவாரம் செய்து தூற்றுவது கள்ளூர் அவையம் ஆர்த்தது போல இருக்கிறது என்கிறாள் தலைவியின் தோழி. (கடுவன் மள்ளனார் – அகநானூறு 256)
- இதனையும் காண்க
:சங்ககால நீதிமன்றங்கள்
# நான்முகிக் குலம்

கணிதத்தில் **நான்முகிக் குலம்** என்பது ஒரு நான்முகியின் சமச்சீர் திருப்பங்களின் குலம் ஆகும். இது 12 உறுப்புகள் கொண்ட ஒரு பரிமாறாக்குலம்.
# நான்முகிக் குலம்

## வரையறை

நான்முகிக்குலத்தின் 12 உறுப்புகள்:  
::நான்முகியின் நான்கு உச்சிகளிலிருந்தும் எதிர்முகத்தை நோக்கிப்பாயும் செங்குத்துக் கோடுகளை அச்சாகக் கொண்டு இடமாகவோ வலமாகவோ சுற்றிச் செல்லும் 8 சுழற்சிகள்;  
::எதிரெதிர் ஓரக்கோடுகளின் மையப்புள்ளிகளைச் சேர்க்கும் கோடுகளைச் சுற்றிச் செல்லும் 3 அரைத் திருப்பங்கள் ;  
::மற்றும், எந்த திருப்பமோ சுழற்சியோ இல்லாத ஒரு முற்றொருமை.
# நான்முகிக் குலம்

## முகங்களின் வரிசைமாற்றங்களாக ஒரு மாற்று வரையறை

முகங்களை <math> a, b, c, d </math> என்று பெயரிடுவோம். இப்பொழுது, நான்முகியின் முகங்களின் 12 வரிசைமாற்றங்களின் பட்டியல்:  
:: <math> (b c d), (b d c), (a c d), (a d c), (a b d), (a d b), (a b c), (a c b),</math> மற்றும்  
:: <math> (b c)(a d), (c a)(b d), (a b)(c d), </math>
:: மற்றும், முற்றொருமை.
# நான்முகிக் குலம்

## மூலைப்புள்ளிகளின் வரிசைமாற்றங்களாக மற்றொரு வரையறை

மூலைப்புள்ளிகளை 1, 2, 3, 4 என்று பெயரிடுவோம். இவைகளின் வரிசைமாற்றங்கள் பின்வருமாறு:  
::(2 3 4), (2 4 3), (1 4 3), (1 3 4), (1 2 4), (1 4 2), (1 2 3), (1 3 2), மற்றும்  
:: (1 4)(2 3), (1 2)(3 4), (1 3)(2 4) மற்றும்  
:: முற்றொருமை.
# நான்முகிக் குலம்

## மாறிசைக்குலம்

மேலேயுள்ள {1, 2, 3, 4} இன் 12 வரிசைமாற்றங்களும் சமச்சீர் குலம் **S<sub>4</sub>** இன் 12 இரட்டை வரிசைமாற்றங்கள். அதனால் நான்முகிக்குலமும் மாறிசைக்குலம் **A<sub>4</sub>** ம் ஒன்றே.
# நான்முகிக் குலம்

## இதற்குள் ஓர் இயல்நிலை உட்குலம்

இப்பன்னிரு வரிசைமாற்றங்களில் கடைசி நான்கும் அவைகளுக்குள் ஒரு குலமாகின்றன. அவைகளில் முற்றொருமையைத்தவிர இதர மூன்றில் ஒவ்வொன்றுக்கும் கிரமம் 2; ஏனென்றால்,  
:: {(14)(23)}<sup>2</sup> = e = {(12)(34)}<sup>2</sup> = {(13)(24)}<sup>2</sup>.  
ஆகையால் இந்நான்கும் சேர்ந்த உட்குலம் கிளைன் நான்குறுப்புக்குலம் தான். இது *A<sub>4</sub>*இல் ஓர் இயல்நிலை உட்குலம் ( Normal subgroup) ஆகும். காரணம், இதனில் அடங்கும் உறுப்புக்களுக்கெல்லாம் இணையியங்கள் இதற்குள்ளேயே உள்ளன.  
இது மாத்திரமல்ல. இவ்வுட்குலத்தைத்தவிர *A<sub>4</sub>* இல் வேறொரு இயல்நிலை உட்குலம் இருக்கவே முடியாதென்பதையும் நாம் தீர்மானிக்க முடியும். ஏனென்றால், அப்படி இன்னொரு இயல்நிலை உட்குலம் ஒன்று இருப்பதாக வைத்துக்கொள்வோம். அதை *K* என்று அழை. இதனில், (234), (243)= (234)<sup>2</sup>, இவையிரண்டில் ஏதாவதொன்று *K*இல் இருந்தால் மற்றதும் *K* இல் இருந்தாகவேண்டும். (காரணம் *K* ஒரு குலம்). மேலும்,இதைத் தொடர்ந்து,  
::(2 3 4), (2 4 3), (1 4 3), (1 3 4), (1 2 4), (1 4 2), (1 2 3), (1 3 2)  
இவை எட்டில், ஏதாவதொன்று *K* இல் இருந்தால் மற்ற அனைத்தும் *K* இல் இருந்தாகவேண்டும். ஏனென்றால் அவை ஒன்றுக்கொன்று இணையியங்கள் (எல்லாம் ஒரே பொதுவான சுழலமைப்புள்ளவை).
அதனால் *K*இன் கிரமம் ≥ 8. ஆனால் லாக்ராஞ்சியின் தேற்றப்படி *K* இன் கிரமம் *A<sub>4</sub>* இன் கிரமமான 12 ஐ வகுத்தாகவேண்டும். இதனால் *K* = *A<sub>4</sub>*. ஆக, *A<sub>4</sub>* இன் இயல்நிலை உட்குலம் நான்குறுப்புக்குலம் ஒன்று மட்டும் தான்.
# லூசன் பெர்னான்டோ

**லூசன் பெர்னான்டோ** (*Lushan Fernando*), இலங்கை மொரட்டுவைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2003-04 பருவ ஆண்டுகளில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
# லூசன் பெர்னான்டோ

## மூலம்

- லூசன் பெர்னான்டோ - கிரிக்கட் ஆக்கைவ்
# மிலிந்து பெர்னான்டோ

**மிலிந்து பெர்னான்டோ** (*Milindu Fernando*, பிறப்பு: நவம்பர் 7 1986), இலங்கை மொரட்டுவைப் பிரதேச அணியின் துடுப்பாட்டக்காரர். இவர் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10 பருவ ஆண்டுகளில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
# மிலிந்து பெர்னான்டோ

## மூலம்

- மிலிந்து பெர்னான்டோ - கிரிக்கட் ஆக்கைவ்
# நயன பெர்னான்டோ

**நயன பெர்னான்டோ** (*Nayana Fernando*, பிறப்பு: அக்டோபர் 14 1988), இலங்கை மொரட்டுவைப் பிரதேச அணியின் துடுப்பாட்டக்காரர். இவர் 12 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10-2010/11 பருவ ஆண்டுகளில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
# நயன பெர்னான்டோ

## மூலம்

- நயன பெர்னான்டோ - கிரிக்கட் ஆக்கைவ்
# நிசாந்த பெர்னான்டோ

**நிசாந்த பெர்னான்டோ** (*Nishantha Fernando*, பிறப்பு: பிப்ரவரி 8 1970), இலங்கை மொரட்டுவைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1989/90 பருவ ஆண்டுகளில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
# நிசாந்த பெர்னான்டோ

## மூலம்

- நிசாந்த பெர்னான்டோ - கிரிக்கட் ஆக்கைவ்  
en:Nishantha Fernando
# சஜான் பெர்னான்டோ

**சஜான் பெர்னான்டோ** (*Nishantha Fernando*, இலங்கை மொரட்டுவைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2003/04 பருவ ஆண்டுகளில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
# சஜான் பெர்னான்டோ

## மூலம்

- சஜான் பெர்னான்டோ - கிரிக்கட் ஆக்கைவ்
# சமந்த பெர்னான்டோ

**சமந்த பெர்னான்டோ** (*Samantha Fernando*, பிறப்பு: மார்ச்சு 25 1985), இலங்கை சிலாபப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2003-04 பருவ ஆண்டுகளில், இலங்கை சிலாபம் மரியன்ஸ் விளையாட்டுக்கழக அணி உறுப்பினராக பங்குகொண்டார்.
# சமந்த பெர்னான்டோ

## மூலம்

- சமந்த பெர்னான்டோ - கிரிக்கட் ஆக்கைவ்